চট্টগ্রাম থেকে সংবাদদাতা  বাংলাদেশ জামায়াতে ইসলামীর কেন্দ্রীয় কর্মপরিষদ সদস্য ও বর্ষীয়ান নেতা মাওলানা মুমিনুল হক চৌধুরী বলেছেন, ১৮৩১ সালের ৬ মে বালাকোটের প্রান্তরে শিখসহ অন্যদের সাথে জেহাদে সাইয়্যেদ আহমদ, শাহ ইসমাইল ও সাইয়্যেদ আহমদ বেরলভীসহ  ১৩৫ জন মুজাহিদ শাহাদাত বরণ করেন। তিনি আরো বলেন, আজও ইসলাম, মুসলমান ও ইসলামী আন্দোলনের বিরুদ্ধে দেশি-বিদেশি শক্তির বহুমুখী ষড়যন্ত্র চলছে। তিনি বলেন, আধিপত্যবাদী ও সাম্রাজ্যবাদী শক্তির ষড়যন্ত্রের বিরুদ্ধে ঐক্যবদ্ধ প্রতিরোধ গড়ে তোলাই হল বালাকোটের শহীদদের প্রকৃত চেতনা।